**ÅRSMELDING FOR EIDSBERG HISTORIELAG 2020**

Historielaget

Laget er Østfolds eldste og feiret hundre år i 2020. Medlemstallet pr. mai 2021 var 205. Medlemmene får

tilsendt informasjon ved behov. Hjemmesidene er tilgjengelige og blir benyttet.

Styret

Historielagets styre i jubileumsåret 2020 har bestått av:

Leder : Dag Mysen

Nestleder : Johanne Hersleth Holsen

Kasserer : Reidar Olsen

Sekretær : Erna Margareth Antonsen

Styremedlemmer : Thorild Nordby Jahren

Helga Frøyseth

June Granberg

Varamedlemmer : Annvor Aasgaard Glomsrud

Jostein Flåøien

Edvard Moen

Revisorer: : Bjørnstad og Bjørg Ruud

Valgkomité : Jorun Westerby, Tollof Dahl og Per Gathen

Hele driftsåret fra juni 2020 til juni 2021 har vær preget av korona-pandemien. I løpet av året har styret

hatt fire fysiske styremøter og fire digitale. 34 saker har vært behandlet.

**Arrangementer**

Året var planlagt som jubileumsår for historielagets hundreårige historie. Det var lagt opp til et staselig

program med foredrag hovedsakelig rundt det faktum at det var 80 år siden verdenskrigen kom til Norge

og 75 år siden det ble fred. Vi fikk avviklet et flott foredrag om Feldtmann-saken i Trøgstad ved Harder

Sandvik i samarbeid med museets ansatte. Det var stinn brakke og stor interesse. Resten av en serie på

fem foredrag om temaer rundt krigen i Indre Østfold ble stadig utsatt, og er fremdeles på vent. Vi var

heldige som rakk å avvikle hundreårsfest for historielaget på stiftelsesdagen 23. februar. Det var høye,

tradisjonelle bløtkaker, festforedrag ved undertegnede og klassisk gitar ved Ole Martin Huser Olsen.

Nesten hundre møtte til hundreårsfesten.

Publikasjoner

Vi utga «Haakon» nr. 13 med 136 sider lokalhistorie midt i november. Salget gikk strykende og

akkumulerte en solid salgsgevinst for laget. I juni ga vi ut Øivind Larsens bok «Grustakene i Monaryggen

sør for gamle E18, nåværende Fv 128, 1870-2018.» Her leide vi inn profesjonell lay-outhjelp for å få gitt

den ut. Det ble en praktbok som både forfatteren og laget kan være stolte av. Av et opplag på 150

eksemplarer er rundt 130 solgt. Prosjektet ga som forventet et mindre økonomisk underskudd.

Museet

Museet har underskudd på tilganger til vedlikehold og forbedringer både til bygninger og det store

uteområdet på 56 mål. Historielagets styre har ønsket å bruke krefter og økonomiske midler til å rette opp

noe av dette underskuddet. I løpet av året har vi stått for en betydelig dugnadsinnsats der styrets

medlemmer med noen øvrige medlemmer har fått til ganske mye. Veien forbi Askerudlåven er oppgradert

og terrenget nederst mot parkeringsplassen er hevet for å unngå vannsamlinger. Parkområdene er luket og

forskjønnet og singelgangene holdt ved like og frie for ugras. Vi har kjøpt en god ATV (firhjuling) som

øker kapasiteten vår til godt vedlikehold i betydelig grad. Vi har kjøpt ett tonn høy og fått det inn i

Askerudlåven for at barn som besøker museet skal kunne oppleve å få hoppe i høyet. Det slo veldig godt

an gjennom sommeren 2020. Vi synes at museet og dets uteområder har stått fram på en presentabel måte

i jubileumsåret. Tilsammen bidro vi med vel 76.000 kroner i kontanter pluss rundt 500 timer med dugnad.

Til kontantutgiftene mottok vi et tilskudd fra Grinifondet på 20.000 kroner.

Rugevillaen på Høitorp Fort

Historielagets styre ved leder har gjennom hele året deltatt i et prosjekt sammen med Arne Moberg i

Rugevillaens Venner og Hans Petter Ringstad som forvalter fortene på vegne av Indre Østfold Kommune.

Formålet med prosjektet er å kunne innrede første etasje i den nyrestaurerte Rugevillaen slik at den kan

stå fram som, og bli betraktet som, et nasjonalt minnested for general Otto Ruge og hans innsats og

betydning for Norge i andre verdenskrig og for Norges sikkerhet generelt. Vi har hatt kontakt med

Eidsberg Sparebank gjennom hele året, noe som kulminerte med et møte med banksjefen og hans

sekretær i Rugevillaen i januar -21. Da var også banksjefen i Trøgstad Sparebank med på laget. I april

fikk vi beskjed om at Eidsberg Sparebank bevilget kr. 200.000 og Trøgstad Sparebank kr. 100.000 til

prosjektet. Pengene er mottatt og prosjektet er satt i gang med konsulent Roberta Luciani i Forsvarsbygg

som kvalitetssikrer. Styret har satt ned en arbeidsgruppe på fire som skal lede prosjektet: Johanne Herslet

Holsen og Dag Mysen fra Eidsberg Historielag, Arne Moberg fra foreningen «Rugevillaens Venner» og

kulturkonsulent Hans Petter Ringstad fra Indre Østfold Kommune, med Dag Mysen som leder og

økonomisk fullmaktshaver for prosjektet på vegne av styret.

Møter og arrangementer vi har deltatt i

På grunn av alle nedstengningene grunnet korona-pandemien har vi ikke deltatt på noen møter eller

arrangementer ut over våre egne styremøter, møter med museets ansatte og møter vedr utforming og

framdrift av prosjektet med Rugevillaen, se ovenfor. Det eneste arrangementet ble bekransningen av

Haakon Haakonsens bauta på Folkenborg Museum 17. mai kl 12 i 2021. Arrangementet ble annonsert

men ikke tidfestet. Vel 20 personer møtte fram i regnet. Vi sang nasjonalsangen kl 12. Dag Mysen og

Erik Unaas talte og la på krans fra kommunen. Vi avsluttet med fedrelandsalmen.

Årsmelding fra Torsdagsklubben

På grunn av pandemien har det ikke vært møter i regi av Torsdagsklubben. Her er Halvor Kolshus

fremdeles leder.

Årsmelding fra redaksjonskomiteen for «Haakon».

Komitéen har også i år bestått av Halvor Kolshus, Kjell Harry Olaussen, Eldbjørg Skaug og Dag Mysen,

med sistnevnte som leder. Tord Tutturen har bidratt med en lengre artikkel om Ludvig Fjeld.

I anledning historielagets 100års-jubileum ga vi ut et fyldig «Haakon» midt i november, nr. 13 i

rekkefølgen, og i 525 eksemplarer. Hittil er det solgt vel 480 eks.

I tillegg har vi gitt ut Øivind Larsens verdifulle bok om Monaryggen og historien om de fire

eldre grustakene nedenfor gamle E6. Boken ble trykt i 150 eksemplarer, hvorav ca 130 er solgt.

Komitéen har hatt 6 møter gjennom året. Vi retter en stor takk til Jul-Aage Krosby som gjør stoff

og bilder klare til trykking.

**Årsberetning 2020 – Arkiv og gårdshistoriegruppa.**

Arkiv og gårdshistoriegruppa har i 2020-21 bestått av: Reidar Olsen leder, Reidun Skaug, Hans Bjørnstad og Helga Frøyset. Wenche Myhrvold Olsen ble med i gruppa i 2021.

Restriksjoner pga. korona har ført til at det ikke har vært noen møteaktivitet i gruppa siste år. Alt arbeid har foregått hjemme.

Arbeidet med gårdshistorien for Hærland har i 2020-21 bestått i oppfølging av skannet arkivmateriale. Spesielt Reidun Skaug har arbeidet mye med avskrift av håndskrevne notater.

Hærland er ferdig skannet og ca. 2/3 av notatene er skrevet av. Arbeidet med å skanne notatene fra Trømborg er i gang. Disse historiske sammendragene kan siden brukes på 3 måter.

1. Personer som ønsker å vite hva historielaget har i arkivet av opplysninger om en matrikkelgård eller bnr. kan få dette tilsendt via e-post. Dette er aktuelt for mange slektsforskere.
2. Sammendraget redigeres til en tekst som kan legges ut på nettsiden «gårder i Hærland» (lokalhistoriewiki). (Med tiden også de andre sognene). Denne siden blir driftet av Norsk lokalhistorisk institutt (NLI) ved Nasjonalbiblioteket.
3. Sammendraget redigeres slik at det kan gis ut i bok/hefte format.

Det kan tenkes at den redigerte teksten for punkt 2 og 3 kan være tilnærmet lik.

Nettsiden «gårder i Hærland» er opprettet. Der er det lagt ut noe omtale om enkelte

gårder. Mest for å teste hvordan teksten bør utformes.

Arbeidet gjøres på dugnad. Nå er arbeidet kommet så langt at gruppa kan begynne å gå aktivt ut for å få med flere deltakere til konkrete oppgaver. Vi har så langt konsentrert oss om å skrive av håndskrevne notater, hente inn folketellinger o.l.

Vi trenger folk som spesifikt skal jobbe med:

1. Skrive av håndskrevne notater.
2. Redigere tekst til punkt 2 og 3 ovenfor, utfra sammendragslistene.
3. Skrive av og oversette visse dokumenter som er skrevet med gotisk skrift.
4. Intervju med dagens brukere av eiendommene.

Gårdshistoriebasen består nå av over 17 800 elementer. Det blir tatt backup hver 14. dag.

De som arbeider med gårdshistorien får tildelt en kopi og kan arbeide på egen maskin. Når arbeidet er utført sendes filen til kontaktperson som legger den inn i hovedbasen.

Eidsberg 24/5-2021 Reidar Olsen

Eidsberg Historielag

Bildegruppa

**Rapport 2020-2021.**

Det siste året har Folkenborg museum vært stengt det meste av tiden pga covid19.

Vi var tilstede en kort periode før sommeren og en kort periode på høsten. Det er ikke så mye vi har fått gjort da vi pr idag er avhengig av å være på kontoret på Folkenborg for å gjøre bildearbeidet.

Vi har nå gått gjennom og lagt inn alle bildene som vi hadde skannet inn og lagt inn og sjekket tekst.

Vi har fortsatt noen bilder fra «Indre-arkivet» som ikke er skannet. Dessuten hadde vi planer om å drive mer oppsøkende virksomhet for å få tak i flere interessante bilder. Dette må vi finne en praktisk løsning på. Håper å komme i gang med dette over sommeren.

26/5- 2021

Øyvind Krugerud

**Årsberetning for «Kulturminne komitéen» og på «Gjengrodde stier» 2020**

Komitéen har bestått av: Øivind Larsen, Roy Vollebekk, Jan Johansen, Kjell Ulfsby og Nils-Johan Undrum.

Dette året har på mange måter vært annerledes, men vi tenker spesielt på at Koronaen kom og tok oss. På grunn av smittefaren valgte vi å ta det veldig rolig, men allikevel arbeidet vi i det stille. Vi hadde lenge arbeidet med å bytte ut de gamle treskiltene våre med skilt i metall som ville være mye mer holdbare. Vi var på forskjellige steder før vi bestemte oss for skilt fra Tunby i Spydeberg. Vi ville ikke bestille noen før finansieringen var i orden så det tok litt tid, men nå er det i orden. Planen er da å sette i gang så raskt vi kan.

Arbeidet med å legge kulturminnene inn på nettet har stått i ro i lang tid pga. overgang til at Riksantikvaren skulle ta over dette arbeidet, men i den senere tid ser det ut til at det ordner seg.

På gjengrodde stier.

Å gå på gjengrodde stier har ligget helt i ro dette året. Vi hadde planene i klare, men torde ikke ta ansvaret for å gå ut. Det hendte ofte tidligere at det kunne være mange som møtte så da kunne det bli vanskelig med smitte faren.

For kulturminne komitéen Nils-Johan Undrum

**Årsmelding 2020 fra slektsgranskergruppa.**

Gruppa har i 2020 bare bestått av undertegnede.

Den tendensen til at folk ber om hjelp til å finne slekt via korrespondanse, ikke via personlig frammøte, har fortsatt. Hvor mye som skyldes coronapandemien, er vanskelig å si.

I 2020 var det ingen tilfeller av at jeg hadde besøk i kontorlokalene på Folkenborg. Derimot var det 10 ulike personer som ba om hjelp via mail og telefon. De fleste av disse resulterte i flere oppfølgingsmailer før sluttstrek for korrespondansen ble satt.

Spørsmålene som er kommet, gjelder

* vanlige slektsspørsmål som hvem var foreldrene til en person, noe som forsatt er den overveiende del av spørsmålene
* bilder av steder, bygninger, bl.a. av fangeleiren på Høytorp (det er startet et forskningsprosjekt om denne leiren som spørsmålsstilleren fikk hjelp av)
* hvor lå bestemte eiendommer
* kilder som fins

Siden lokalene og de kildene vi har på museet ikke var tilgjengelig store deler av året, har jeg måttet bruke de kildene som er på nettet for å kunne svare. I tillegg har jeg gjennom årenes løp samlet mye på egen PC etter hvert som jeg har jobbet med spørsmål fra slektsforskere. I noen tilfeller kunne jeg benytte meg av ting jeg hadde liggende. På de fleste spørsmålene har jeg likevel måttet gjøre en god del arbeid som jeg kunne unngått hvis arkivet hadde vært tilgjengelig.

Mysen, 18.02.2021

Øivind Larsen

**Valg 2021 – Valgkomiteens forslag**

**Styret**

Styret består av leder og 6 styremedlemmer, hvorav 1 velges som nestleder.

Leder velges for 1 år.

Styremedlemmene velges for 3 år slik at 2 medlemmer er på valg hvert år.

Det velges 3 varamedlemmer til styret. Disse velges for 1 år.

**På valg              Forslag**

Leder  :                   Dag Mysen 2021            Gjenvalg

Styremedlemmer :

Johanne Herslet Holsen 2021 Gjenvalg

Erna M. Antonsen **2023**

Thorild Nordby Jahren 2021 Gjenvalg

            Reidar Olsen **2023**

            Helga Frøyset 2022

           June Granberg 2022

Nestleder :        Johane Herslet Holsen  2021 Gjenvalg

**Varamedlemmer**:

Edvard Moen  2021       Gjenvalg

Anvor Aasgaard Glomsrud 2021    Gjenvalg

Jostein Flåøien    2021          Gjenvalg

Revisorer velges to revisorer for 2 år, og slik at en er på valg hvert år. Det velges 1 varamedlem for 1 år.

**Revisorer:**

Hans Bjørnstad 2021 Gjenvalg

Bjørg Ruud  2020

**Varamedlem:**

Svein Paulshus  2021      Gjenvalg

**Valgkomite**

Valgkomite består av 3 medlemmer som velges for 3 år, og slik at 1 medlem er på valg hvert år.

Medlemmer  : Per Gathen 2022

Agnes Duserud                    **2023**

Tollof Dahl 2021 Øivind Krugerud

**Stiftelsen Folkenborg Museum**

Stiftelsen styres av 5 medlemmer, 3 styremedlemmer med varamedlemmer i nummerorden velges av Eidsberg historielags årsmøte.

Styremedlemmene velges for 4 år og varamedlemmene velges for 2 år.

På valg Forslag

Styremedlemmer

 Halvor Kolshus                **2024**

Einar Antonsen              2022

  Øistein Heen                        2022

Varamedlemmer

 1. Unni Gangnes            **2022**

 2. Jorun Westerby            **2022**

 3. Thor Nilsen                  **2022**